**Uvjeti ostvarivanja prava na pružanje usluge i podmirenje troškova usluge pomoći u kući**

1. da korisnik nema mogućnost da mu uslugu pomoći osiguraju roditelji, djeca, partner
2. da nije otuđio nekretnine ili pokretnine veće vrijednosti u posljednjih godinu dana od dana podnošenja zahtjeva za priznavanje prava na uslugu pomoći u kući ili dana pokretanja postupka po službenoj dužnosti
3. da podmirenje troškova usluge pomoći u kući ne može ostvariti po nekoj drugoj osnovi.

Ukoliko su zadovoljeni navedeni uvjeti, pravo na podmirenje troškova usluge pomoći u kući u visini 100% troškova mogu ostvariti korisnici čiji prosječan mjesečni prihod po članu kućanstva, ostvaren u prethodna tri mjeseca u odnosu na mjesec pokretanja postupka za ostvarivanje prava, ne prelazi 346,00 EUR.

Pravo na podmirenje troškova usluge pomoći u kući u visini 50% troškova mogu ostvariti korisnici čiji je prosječan mjesečni prihod po članu kućanstva, ostvaren u prethodna tri mjeseca u odnosu na mjesec pokretanja postupka za ostvarivanje prava, veći od 346,00 EUR, a manji od 518,00 EUR.